作者:張壽卿
標題:謝金蓮詩酒紅梨花・醉中天
內容:笑哈哈捧流霞，我羞怯怯怎酬答。也不知前世今生甚的緣法，相會在花枝下。可知道劉郎喜殺，又值著我玉真未嫁，抵多少香飯胡麻。(趙汝州雲)小娘子，今夜幸得相會，但不知後會何時？實難為別。(正旦雲)妾明夜晚間，將一樽酒一瓶花，與秀才回禮。(趙汝州雲)小生來日晚間專望也。(正旦唱)。